ไอศกรีมโฮมเมด ราคาประหยัด แสนอร่อย แห่งเมืองนครปฐม ร้านนี้เลื่องชื่อด้านไอศกรีมเป็นอย่างมาก คนทำ คนขาย (คือ คนคนเดียวกัน) ร้านจะเปิดแค่วันพุธ และ อาทิตย์ ช่วงบ่าย 2 เป็นต้นไปเท่านั้น มาทานร้านนี้ต้องทำใจ  เรื่องคิวนิดนึงนะคะ (แต่ของอร่อย และดี แถมยังราคาประหยัดแบบนี้คุ้มค่าสุดๆ ค่ะ) เจ้าของร้านจะมีช่วงเวลาคิวให้ดู คิวเราได้เวลาประมาณตอนไหน จะได้ไม่ต้องรอให้เสียเวลา ไปธุระ อย่างอื่นก่อน แล้วค่อยกลับมารับของก็ได้ค่ะ เงินที่ได้จากการขาย ส่วนนึง เจ้าของร้าน นำเงินไปทำบุญ แต่ละเดือน จะมีแจกแจงไว้เลยว่า เดือนนี้ จะนำเงินไปทำบุญกับที่ไหน (ทานไอศกรีมร้านนี้ เหมือนได้เป็นส่วนนึง ได้ร่วมทำบุญกับเจ้าของร้านด้วยนะคะ) 
อ่อ..!! แนะนำ ชอร์เบท ค่ะ 
ส่วนตัวแล้วชอบมาก มีผลไม้เป็นไปตามฤดูกาลเลย ไม่ซ้ำ จำเจ 
แต่ไอศกรีมรสอื่นก็อร่อยนะคะ 
ราคาถูกแสนถูกค่ะ 1 คน จำกัดไม่เกิน 1 โล (10 สกูป) = 120 บาท 